
(जिसका उत्तर 07 अगस्त, 2018/16 श्रावण, 1940 (शक) को दिया जाना है)
अनर्जक आस्तियों में तब्दील हो चुका वर्ष 2014 से पूर्व का ऋण
2267.
श्री हरिवंशः 
क्या वित्त मंत्री यह बताने की कृपा करेंगे किः
(क)
क्या यह सच है कि एनपीए खातों की वजह से बैंकों की वित्तीय स्थिति खराब है;

(ख)
बैंकों के इन एनपीए खातों में से कितने एनपीए खाते ऐसे हैं, जिनका ऋण 2014 से पहले मंजूर हुआ था और आज की तारीख में यह राशि कितनी है; और
(ग)
तत्संबंधी ब्यौरा क्या है?

उत्तर
वित्त मंत्रालय में राज्य मंत्री (श्री शिव प्रताप शुक्ल)
(क): बैंक अपनी जमाराशि, विविध रूप में ऋण वृद्धि, सुदृढ़ और बढ़ते निवल ब्याज मार्जिन तथा पर्याप्त पूंजी आधार के संदर्भ में सुदृढ़ स्थिति में हैं। आरबीआई के आंकड़ों के अनुसार, दिनांक 20.07.2018 की स्थिति के अनुसार, अनुसूचित वाणिज्यिक बैंकों (एससीबी) के पास कुल 114.38 लाख करोड़ रुपए की जमाराशि थी जो उनके कुल ऋण से 32.8% अधिक थी जो ग्राहक के विश्वास और मजबूत निधि आधार को दर्शाता है। दिनांक 20.07.2018 की स्थिति के अनुसार, इसे वर्ष-दर-वर्ष 12.4% की विविध ऋण वृद्धि के लिए लगाया जा रहा है, जो मार्च 2018 के 2.7% के वर्तमान सुदृढ़ स्तर के निवल ब्याज मार्जिन को और बेहतर बनाने में सहायक होगा। इसके अतिरिक्त, आरबीआई के आंकड़ों के अनुसार, एससीबी का जोखिम भारित आस्ति अनुपात 10.875% के विनियामकीय मानदण्ड की तुलना में मार्च 2018 की स्थिति के अनुसार 13.8% था।
(ख) और (ग): बैंकों के एनपीए खातों की संख्या, जिसके लिए वर्ष 2014 से पहले ऋण की मंजूरी दे दी गई थी और उस तिथि के अनुसार उन खातों में ऋण की मात्रा के संदर्भ में आरबीआई ने सूचित किया है कि यह ऋण की मंजूरी की मूल तिथि के आधार पर एनपीए के संबंध में आंकड़े एकत्रित नहीं करता है और इस प्रकार उसके पास संवितरण की किसी भी तिथि विशेष के संदर्भ में सूचना उपलब्ध नहीं है। 

आरबीआई ने यह भी सूचित किया है कि आंकड़ों से यह देखा जा सकता है कि हाल ही में शुरु किया गया बड़े उधारकर्ता डाटाबेस (सीआरआईएलसी) जो उधारकर्ता के संबंध में प्रणालीगत विस्तृत दृष्टि प्रदान करता है, की मदद से आरबीआई द्वारा कराई गई मुख्यतया आस्ति गुणवत्ता समीक्षा (एक्यूआर) के कारण वर्ष 2015-16 के दौरान एनपीए में तेजी से वृद्धि हुई है और इसलिए बैंकों द्वारा अब तक पहचान नहीं किए गए एनपीए की बेहतर पहचान करने में उन्हें सक्षम बनाया है। 
*****
